શિવસેનાએ ભાજપની સરખામણી અંગ્રેજો સાથે કરી હતી.” શિવસેનાએ દેશનાં વડાપ્રધાન નરેન્દ્ર મોદી પર પણ આકરા પ્રહારો કર્યા હતા અને કહ્યું કે, દેશ ચલાવવો એ કોઇ બાળકોની રમત નથી.” ભાજપે પીડીપી સાથે છેડો ફાડતા જમ્મુકાશ્મીરનાં મુખ્યમંત્રી મહેબુબા મુફ્તીએ રાજીનામુ આપ્યુ હતુ અને રાજ્યમાં ગવર્નરનું શાસન અમલમાં આવ્યું હતું. શિવસેનાએ કહ્યું કે, જમ્મુ-કાશ્મીરમાં અરાજક્તા ફેલાવીને ભાજપ સત્તા છોડીને ભાગ્યુ છે” શિવસેનાએ તેના મુખપત્ર સામનાનાં તંત્રીલેખમાં આ વાત લખી હતી. “જમ્મુ-કાશ્મીરમાં આટલી હદ સુંધી સ્થિતિ ક્યારેય વણસી નહોતી. લોહીની નદીઓ નહોતી વહી. આટલી મોટી સંખ્યામાં આર્મીના જવાનો શહીદ નહોતા થયા. આ બધુ ભાજપનાં રાજમાં થયુ. આમ છતાં, દોષનો ટોપલો પીડીપી નેતા મહેબુબા મુફ્તી પર ઢોળવામાં આવ્યો અને ભાજપ ડાહ્યું ડમરુ થઇને સત્તા છોડાને નિકળી ગયું.